ddrg/super_eurlex huggingface dataset:
KIRJALLINEN KYSYMYS E-2113/99

esittäjä(t): Sir Robert Atkins (PPE-DE) komissiolle

(22. marraskuuta 1999)

Aihe: Lennonjohto

Milloin Euroopan unionin jäsenvaltiot liittyvät Eurocontroliin?

Loyola de Palacion komission puolesta antama yhteinen vastaus kirjallisiin kysymyksiin E-2106/99, E-2107/99, E-2108/99, E-2109/99, E-2110/99, E-2111/99, E-2112/99, E-2113/99, E-2114/99, E-2115/99, E-2116/99 ja E-2117/99

(20. joulukuuta 1999)

Komissio on laatinut tiedonannon(1), jossa käsitellään lentoliikennettä koskevien myöhästymisten tämänhetkistä tilaa sekä uusia toimia, joilla luotaisiin yhteisölle sisämarkkinoiden asianmukaisen toiminnan edellyttämä ilmaliikenteen hallintajärjestelmä. Useimpiin parlamentin jäsenen esittämiin kysymyksiin löytyy vastaus tästä asiakirjasta, joka hyväksyttiin 1. joulukuuta 1999 ja joka annettiin tiedoksi neuvostolle ja Euroopan parlamentille.

Laatiessaan kyseistä tiedonantoa komissio teki läheistä yhteistyötä asianomaisten osapuolten kanssa, erityisesti ilmatilan käyttäjien, lentoasemien, työntekijöiden sekä lentoliikennepalveluiden tarjoajien kanssa näitä edustavien järjestöjen kautta. Komissio kuuli myös kaikkien jäsenvaltioiden siviili-ilmailuviranomaisia erilaisten tilanteen korjaamiseksi toteutettavien toimien osalta.

Lentoliikenteen myöhästymisten vähentäminen on ennen kaikkea jäsenvaltioiden ja niiden välisen yhteensovittamisesta vastaavan järjestön Eurocontrolin tehtävä. Tässä yhteydessä asiantuntijoiden tehtävä on määritellä ja toteuttaa toiminnalliset menettelyt ja tekniset parannukset. Yhteisön varsinainen tehtävä on luoda organisatorinen kehys kansallisella ja eurooppalaisella tasolla taatakseen, että ratkaisut hyväksytään yleisesti ja että ne pannaan täytäntöön koordinoidulla ja yhdenmukaisella tavalla. Tästä syystä yhteisö päätti vuonna 1998 liittyä Eurocontrol-järjestöön, jotta se voisi harjoittaa tätä järjestöä koskevaa poliittista valvontaa. Tätä asiaa koskevat neuvottelut on saatu lähes päätökseen, mutta ratifiointi saattaa kestää useamman vuoden. Komissio aikoo sen vuoksi pyytää, että yhteisön jäsenyys toteutuisi nopeasti.

ATM 2000 -strategia on Eurocontrolin laatima asiakirja ja Eurocontrol on vastuussa strategiaan sisältyvien ehdotusten hyväksymisestä ja täytäntöönpanosta. Komissio sekä ilmatilan käyttäjät, jäsenvaltiot ja kansainväliset järjestöt ovat osallistuneet tämän asiakirjan laatimiseen. Komissio tukee strategian yleistavoitteita ja strategisia periaatteita. Se haluaisi kuitenkin tietää, pitäisikö vielä tehdä jotakin sellaisen kypsän, luotettavan ja selkeän suunnitelman kehittämiseksi, jossa tarkasteltaisi vuoteen 2015 mennessä tapahtuvan liikenteen arvioidun kaksinkertaistumisen kannalta välttämättömän teknologian kehittämistä.

(1) KOM(1999) 614.
KIRJALLINEN KYSYMYS E-2454/99 esittäjä(t): Bill Miller (PSE) komissiolle. Laivanrakennusteollisuuden tukeminen.



Virallinen lehti nro 219 E , 01/08/2000 s. 0167 - 0167



KIRJALLINEN KYSYMYS E-2454/99 esittäjä(t): Bill Miller (PSE) komissiolle (16. joulukuuta 1999) Aihe: Laivanrakennusteollisuuden tukeminen Voiko komissio vahvistaa, että Etelä-Korean tasavallan kanssa on keskusteltu laivanrakennusalan epäreilusta kilpailusta, joka johtuu Etelä-Korean hallituksen maksamista liiallisista tukiaisista? Jos asiasta on keskusteltu, mitä edistysaskelia on tehty? Pascal Lamyn komission puolesta antama yhteinen vastaus kirjallisiin kysymyksiin E-2453/99 ja E-2454/99 (11. tammikuuta 2000) Euroopan yhteisön teollisuus ja jäsenvaltiot ovat esittäneet komissiolle lukuisia valituksia, jotka liittyvät Etelä-Korean väitettyihin tukimenettelyihin tai polkumyyntiin. Teollisuusneuvosto antoi 9. marraskuuta 1999 komissiolle tehtäväksi ryhtyä tiettyihin toimiin alalla havaittujen hyvän kauppatavan vastaisten käytäntöjen lopettamiseksi. Komissio aikoo käynnistää Etelä-Korean kanssa kahdenvälisen (teollisuuden ja hallituksen edustajien) vuoropuhelun näiden ongelmien ratkaisemiseksi. Ensimmäinen kokous pidettiin Pariisissa 14. joulukuuta 1999 taloudellisen yhteistyön ja kehityksen järjestön (OECD) laivanrakennusta käsittelevän työryhmän n:o 6 kokouksen yhteydessä. Komissio tutkii myös mahdollisuutta Maailman kauppajärjestön (WTO) monenvälisiin määräyksiin perustuviin tukien vastaisiin toimiin Korean harjoittamien menettelyiden oikaisemiseksi. Muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 22 päivänä joulukuuta 1994 annetun neuvoston asetuksen (EY) N:o 3284/94(1) nojalla ja yhteisön tuotannonalan esittämän valituksen perusteella voidaan panna vireille tutkimus, jos komissio saa tarvittavat todisteet asiasta. Komissio esittää seuraavalle teollisuusneuvostolle seurantakertomuksen, jonka perusteella yhteisö voi päättää, tarvitaanko ongelman ratkaisemiseksi muita toimenpiteitä. (1) EYVL L 349, 31.12.1994.
KIRJALLINEN KYSYMYS E-1922/99 esittäjä(t): Chris Davies (ELDR) komissiolle. Hotellien paloturvallisuus.



Virallinen lehti nro 203 E , 18/07/2000 s. 0089 - 0090



KIRJALLINEN KYSYMYS E-1922/99 esittäjä(t): Chris Davies (ELDR) komissiolle (4. marraskuuta 1999) Aihe: Hotellien paloturvallisuus EY:n suositus olemassa olevien hotellien paloturvallisuudesta (86/666/ETY(1)) hyväksyttiin vuonna 1986. 1. Miten näiden suositusten soveltamista jäsenvaltioissa on arvioitu objektiivisesti? 2. Katsooko komissio, että kaikki jäsenvaltiot ovat panneet nämä suositukset täysimääräisesti täytäntöön? 3. Mitkä jäsenvaltiot ovat sisällyttäneet nämä vähimmäisturvastandardeja ja säännöllisiä tarkastuksia koskevat suositukset kansalliseen lainsäädäntöönsä? 4. Aikooko komissio harkita lisätoimia, jotta vähimmäisstandardit hyväksyttäisiin sekä olemassa olevissa että uusissa hotelleissa? (1) EYVL L 384, 31.12.1986, s. 60. David Byrnen komission puolesta antama vastaus (8. joulukuuta 1999) 1. Tarkistaakseen, että kaikki jäsenvaltiot ovat tulkinneet olemassa olevien hotellien paloturvallisuudesta 22. joulukuuta 1986 annettua neuvoston suositusta 86/666/ETY(1) asianmukaisesti ja ottaneet sen huomioon lainsäädännössään, komissio on tilannut riippumattoman tutkimuksen. Loppuraportti toimitettiin komissiolle huhtikuussa 1996. 2. ja 3. Komissio on esittänyt mielipiteensä tästä asiasta useissa vastauksissaan parlamentin jäsenille. Arvoisan parlamentin jäsenen kannattaa tutustua erityisesti komission vastauksiin Anita Pollackin kysymykseen E-1423/97(2) ja Graham Watsonin vuoden 1999 tammikuun istuntojakson kyselytunnilla esittämään kysymykseen H-1179/98(3). Ottaen huomioon parlamentin jäsenen asiaa kohtaan tunteman mielenkiinnon ja hänen kysymystensä perinpohjaisuuden komissio toimittaa parlamentin jäsenelle suoraan kopion vuoden 1996 tutkimuksesta. Lisäksi komissio toimittaa yhden kappaleen parlamentin pääsihteeristöön. Tutkimuksesta käy ilmi, että suositus on pääpiirteissään sisällytetty jäsenvaltioiden lainsäädäntöön. Komissio on kuitenkin tietoinen siitä, että erityisesti jotkut parlamentin jäsenet ja yhdistykset ovat olleet huolissaan kyseisten määräysten soveltamisesta ja sitä koskevasta valvonnasta. 4. Komission aikomuksena on tarkastella uudelleen hotellien paloturvallisuutta. Tätä tarkoitusta varten on vastikään perustettu yksiköiden välinen ryhmä. Komissio aikoo vuoden 2000 aikana arvioida tilannetta uudelleen määrittääkseen, onko tarvetta ryhtyä muihin toimiin. Komissio aikoo tämän vuoksi tuoda asian kuluttajansuoja-asioita käsittelevän työryhmän jonkin tulevan kokouksen asialistalle. Kyseinen asiantuntijaryhmä avustaa komissiota kuluttajien turvallisuuteen liittyvissä kysymyksissä. (1) EYVL L 384, 31.12.1986. (2) EYVL C 45, 10.2.1998. (3) Keskusteltavat aiheet Euroopan parlamentissa (tammikuu 1999).
KIRJALLINEN KYSYMYS E-2041/99 esittäjä(t): Helena Torres Marques (PSE) komissiolle. Myöhästymiset Euroopan unionin alueen lentoliikenteessä.



Virallinen lehti nro 219 E , 01/08/2000 s. 0075 - 0075



KIRJALLINEN KYSYMYS E-2041/99 esittäjä(t): Helena Torres Marques (PSE) komissiolle (3. marraskuuta 1999) Aihe: Myöhästymiset Euroopan unionin alueen lentoliikenteessä Lennonvalvontaa pidetään syypäänä jatkuviin myöhästymisiin, joita esiintyy Euroopan sisäisillä lennoilla ja joilla on vakavia henkilökohtaisia ja taloudellisia seurauksia niin matkustajille kuin rahtikuljetusten käyttäjillekin. Tämä tilanne vaikuttaa myös lentoyhtiöiden julkiseen kuvaan. Lisäksi lentoyhtiöitä rasittavat suuresti maksut, joita ne joutuvat maksamaan eri ilmatilojen kautta lentäessään, ja suuret menoerät, jotka johtuvat lentokoneiden ja miehistöjen pitkistä seisonta-ajoista. Voiko komissio kertoa, mille taholle kuuluu vastuu näistä vakavista haitoista ja mitä keinoja komissiolla on käytettävissä tilanteen korjaamiseksi tai ainakin kohentamiseksi? Loyola de Palacion komission puolesta antama vastaus (16. joulukuuta 1999) Chicagon yleissopimuksen määräyksiä sovellettaessa ilmaliikennepalvelujen tarjonta kuuluu sopimusvaltioiden vastuualueeseen. Parlamentin jäsenen mainitsemien ongelmien osalta komissio on aiemmin ehdottanut, että yhteisön olisi toimittava tässä asiassa ja esittänyt tähän liittyviä toimia kahdessa tiedonannossa(1). Lennonvalvonta-alan edustajat ja yleisemmin jäsenvaltiot katsoivat, että komission ehdotuksissa puututtiin epäasianmukaisesti vakiintuneiden alueellisten (Eurocontrol) ja kansallisten järjestelmien toimintaan, jossa vastaavia ongelmia jo oltiin niiden mukaan ratkaisemassa riittävällä tavalla. Viime vuosina kyseiset organisaatiot ovat kuitenkin osoittautuneet kykenemättömiksi vastaamaan tarvittavalla tavalla ilmatilan lisäkapasiteettiin ja lentoliikenteen tehokkuuteen liittyviin käyttäjien tarpeisiin. Tilanteen heikkeneminen entisestään sai neuvoston ottamaan kysymyksen asialistalleen kesäkuun 1999 kokouksessaan ja pyytämään komissiota analysoimaan tilanteen, määrittelemään mahdollisia uusia aloitteita ja raportoimaan tuloksista neuvostolle joulukuussa 1999. Tästä syystä komissio antoi 1. joulukuuta 1999 neuvostolle ja parlamentille tiedonannon ilmaliikenteen viivästysten nykytilanteesta ja uusista aloitteista sellaisen lentoliikenteen hallintajärjestelmän luomiseksi yhteisöön, jonka avulla nykyinen kaoottinen tilanne voitaisiin korjata. Samanaikaisesti komissio neuvottelee yhteisön liittymisestä Eurocontroliin, jotta yhteisö voisi tulla tämän kansainvälisen järjestön täysjäseneksi ja edistää aloitteitaan yhteisön tasoisessa hallintojärjestelmässä. (1) Komission tiedonanto neuvostolle ja Euroopan parlamentille lentoliikenteen ruuhka- ja kriisitilanteista (KOM(95) 318 lopullinen) ja Ilmaliikenteen hallinta Euroopan ilmatilan vapauttaminen Valkoinen kirja (KOM(96) 57 lopullinen).
KIRJALLINEN KYSYMYS E-1691/99 esittäjä(t): Francisca Sauquillo Pérez del Arco (PSE) komissiolle. Erään virkamiehen tilanne kurinpitolautakunnan loppupäätelmien jälkeen.



Virallinen lehti nro 203 E , 18/07/2000 s. 0026 - 0026



KIRJALLINEN KYSYMYS E-1691/99 esittäjä(t): Francisca Sauquillo Pérez del Arco (PSE) komissiolle (29. syyskuuta 1999) Aihe: Erään virkamiehen tilanne kurinpitolautakunnan loppupäätelmien jälkeen Vaikka komissio vapautti ECHO:n entisen johtajan kaikesta vastuusta henkilöstösäännössä säädetyn kurinpitomenettelyn jälkeen, komission ja muiden toimielinten sisällä on syntymässä yksittäisiä aloitteita, joiden tarkoituksena on ottaa uudelleen esille tämä jo kertaalleen loppuun käsitelty asia. 1. Onko komissio sitä mieltä, että komission antama vastuuvapaus ECHO:n entiselle johtajalle kurinpitolautakunnan toimien ja entisen UCLAF:n tutkimusten jälkeen merkitsee asian käsittelyn päättymistä, ja että loppuun käsiteltynä asiana siihen voidaan palata ainoastaan Euroopan yhteisön virkamiesten henkilöstösäännön liitteen IX 11 artiklassa säädetyn mukaisesti? 2. Aikooko komissio Euroopan yhteisön virkamiesten henkilöstösäännön 24 artiklan mukaisesti suojella virkamiestä, jota komission oma henkilökunta ja muiden toimielinten jäsenet edelleen syyttävät vaikka hänet on komission omilla menettelyillä vapautettu vastuusta? Millä tavoin? 3. Kuinka komissio aikoo korjata kyseiselle virkamiehelle koituneet vahingot sen jälkeen, kun hänen syyttömyytensä ECHO-asiassa on osoitettu? Neil Kinnockin komission puolesta antama vastaus (6. joulukuuta 1999) 1. Komissio voi vahvistaa parlamentin jäsenelle, että ECHOn entistä johtajaa vastaan käynnistetty kurinpitomenettely katsottiin kurinpitolautakunnan perustellun lausunnon mukaisesti loppuun käsitellyksi komission 14. heinäkuuta 1999 tekemällä päätöksellä. Menettelyn lopettamisesta tehty päätös perustui niihin tosiasioihin, jotka tuolloin olivat komission käytettävissä. Kurinpitomenettely voidaan käynnistää uudestaan ainoastaan, jos esiin tulee uusia seikkoja. 2.3. Virkamies, jota on uhattu, jota vastaan on hyökätty, jota on loukattu tai paneteltu virkamiehenä suhteessa tosiasioihin, joiden osalta on päätetty, että häntä vastaan ei ryhdytä kurinpitotoimenpiteisiin, on henkilöstösäännön 24 artiklan mukaisesti oikeutettu saamaan apua siltä toimielimeltä, jonka palveluksessa hän on. Tämä avunanto on tavallisesti oikeudenkäyntikulujen maksamista. Komissio voi vahvistaa, että se antaa asetuksen mukaisesti tällaista apua kyseessä olevassa tapauksessa.
KIRJALLINEN KYSYMYS E-2083/99 esittäjä(t): Roberta Angelilli (UEN) komissiolle. Cisterna di Latinassa sijaitsevan Mulino Luiselli -rakennuksen suojelu.



Virallinen lehti nro 219 E , 01/08/2000 s. 0086 - 0087



KIRJALLINEN KYSYMYS E-2083/99 esittäjä(t): Roberta Angelilli (UEN) komissiolle (12. marraskuuta 1999) Aihe: Cisterna di Latinassa sijaitsevan Mulino Luiselli -rakennuksen suojelu Mulino Luisellina tunnetulla rakennuksella, joka on entinen S. Antonio Abaten luostari, on historiallista, symbolista ja uskonnollista merkitystä ja se on hieno esimerkki teollisesta arkeologiasta ja siellä on useita freskoja. Tämä rakennus kuuluu niiden rakennusten joukkoon, joista säädetään lailla n:o 1089/37. Tästä huolimatta rakennus on sisällytetty ns. aluesuunnitelmiin kunnallisvaltuuston 10. helmikuuta 1997 antaman päätöksen n:o 8 nojalla, joka koski ostoskeskuksen rakentamista. Jos tällainen ostoskeskus rakennetaan, Mulino Luiselli -rakennusta vahingoitettaisiin vakavasti, sitä häpäistäisiin ja muutettaisiin radikaalisti ja sen menneisyys ja merkitys paikalliselle yhteisölle myös symbolinen unohdettaisiin täysin. Edellä mainitun perusteella tiedustelisin seuraavaa: 1. Eikö komission mielestä olisi syytä selvittää, vastaako edellä mainittu hanke Mulino Luiselli-rakennuksen sisällyttämistä aluesuunnitelmiin? 2. Eikö komission mielestä hanke ole mahdollisesti Euroopan unionin kansallisen taide- ja historiallisen perinnön suojelua ja tukemista koskevan direktiivin vastainen? 3. Onko mahdollista saada tukea tai rahoitusta, jotta paikallisella hallintoelimellä olisi mahdollisuus ostaa rakennus ja, jotta se voitaisiin rakentaa siten, että sitä voitaisiin käyttää tavalla, joka paremmin vastaisi sen tyyliä ja menneisyyttä? Viviane Redingin komission puolesta antama vastaus (1. joulukuuta 1999) Komissio haluaa saattaa arvoisan parlamentin jäsenen tietoon, että sillä ei ole toimivaltaa tarkistaa, tulisiko Mulino Luiselli -rakennusta koskeva hanke sisällyttää kunnallisvaltuuston niin sanottuihin aluesuunnitelmiin, koska yhteisöllä ei ole kansallisen taideperinnön ja historiallisen perinnön suojelemista ja edistämistä koskevia direktiivejä. Kulttuuri- ja arkkitehtuuriperinnön suojelemista ja säilyttämistä koskevat toimenpiteet kuuluvat kansallisten viranomaisten yksinomaiseen toimivaltaan. Kun Kulttuuri 2000 -ohjelma on hyväksytty, ohjelmasta myönnettävällä rahoituksella ei ole tarkoitus kattaa historiallisten muistomerkkien ostamista vaan ainoastaan kannustaa Euroopan laajuista yhteistyötä kulttuurin ja kulttuuriperinnön alalla, kuten EY:n perustamissopimuksen 151 artiklassa (entisessä 128 artiklassa) selvästi todetaan.
KIRJALLINEN KYSYMYS E-1757/99 esittäjä(t): Manuel Pérez Álvarez (PPE-DE) komissiolle. Pääosastojen XIV ja VI uudelleenorganisointi.



Virallinen lehti nro 203 E , 18/07/2000 s. 0038 - 0038



KIRJALLINEN KYSYMYS E-1757/99 esittäjä(t): Manuel Pérez Álvarez (PPE-DE) komissiolle (1. lokakuuta 1999) Aihe: Pääosastojen XIV ja VI uudelleenorganisointi Voiko komissio selvittää puheenjohtaja Prodin ehdotusta Euroopan komission pääosaston VI (maatalous) ja pääosaston XIV (kalastus) mahdollisesta yhdistämisestä yhdeksi pääosastoksi? Franz Fischlerin komission puolesta antama vastaus (9. marraskuuta 1999) Komissiossa on parhaillaan käynnissä laaja uudelleenjärjestely, jolla pyritään järkeistämään ja parantamaan komission yhteisön kansalaisille tarjoamia palveluja. Järjestely perustuu 36 pääosastoon (PO), palveluun ja toimialaan, mukaan lukien maatalouden ja kalastuksen pääosastot, jotka pysyvät erillisinä komissaari Franz Fischlerin alaisuudessa. Kalastuksen pääosastoon valittiin 1. lokakuuta 1999 uusi pääjohtaja, mikä vahvisti sen, mitä Franz Fischler sanoi ollessaan syyskuussa 1999 parlamentin kuultavana. Komission mahdollisissa myöhemmissä uudelleenjärjestelyissä otetaan parlamentissa uudistuksesta esitetyt kannat luonnollisestikin huomioon.
KIRJALLINEN KYSYMYS E-2415/99 esittäjä(t): Jorge Hernández Mollar (PPE-DE) komissiolle. Euroopan unionin kanta Malagassa avattavaan maailman luonnonsuojeluliiton Välimeren alueen toimistoon.



Virallinen lehti nro 219 E , 01/08/2000 s. 0157 - 0157



KIRJALLINEN KYSYMYS E-2415/99 esittäjä(t): Jorge Hernández Mollar (PPE-DE) komissiolle (16. joulukuuta 1999) Aihe: Euroopan unionin kanta Malagassa avattavaan maailman luonnonsuojeluliiton Välimeren alueen toimistoon Málagaan perustettava maailman luonnonsuojeluliiton Välimeren alueen toimisto aloittaa suunnitelmien mukaan toimintansa 1. tammikuuta 2000. Maailman luonnonsuojeluliiton alueellisen toimiston sijoittamista Málagaan on pidetty merkittävänä hankkeena. Aloitetta on tuettava mahdollisimman paljon ja sen menestys on varmistettava niin että se hyödyttää koko Málagan kaupungin aluetta ja yleisesti koko Euroopan unionia. Voiko komissio ilmoittaa miten Euroopan unioni suhtautuu maailman luonnonsuojeluliiton aluetoimiston avaamiseen Málagassa ja miten se aikoo sitoutua aloitteen menestykselliseen toteuttamiseen? Margot Wallströmin komission puolesta antama vastaus (14. tammikuuta 2000) Komission käytettävissä olevien tietojen mukaan Kansainvälisen luonnonsuojeluliiton (IUCN) Välimeren alueen paikallistoimisto perustetaan Sevillaan, Espanjaan, eikä Malagaan. Komissio tukee tätä aloitetta. Välimeren alueen paikallistoimiston avaaminen voi omalta osaltaan edistää alueen kestävää kehitystä ja ympäristönsuojelua, mikä on myös komission politiikan keskeinen tavoite.
KIRJALLINEN KYSYMYS E-2167/99 esittäjä(t): Gerhard Schmid (PSE) komissiolle. EU:sta tehdyn sopimuksen 6 artiklan mukainen yksityisyyden suojelu.



Virallinen lehti nro 219 E , 01/08/2000 s. 0109 - 0109



KIRJALLINEN KYSYMYS E-2167/99 esittäjä(t): Gerhard Schmid (PSE) komissiolle (29. marraskuuta 1999) Aihe: EU:sta tehdyn sopimuksen 6 artiklan mukainen yksityisyyden suojelu Jäsenvaltioiden perustuslaeissa säädetään, että valtion on suojeltava kansalaisiaan yksityisyyden loukkaamiselta (kirjesalaisuuden rikkominen, puhelimen kuunteleminen). Siten yksityisyyden suojaan voidaan puuttua ainoastaan, jos lainsäädännössä ilmoitetut tiukat edellytykset täyttyvät. Suojeleeko EU:sta tehdyn sopimuksen 6 artiklan mukainen perusvapauksien kunnioittaminen jokaisen jäsenvaltion kansalaisia siten, että muutkaan jäsenvaltiot eivät saa puuttua heidän yksityisyydensä suojaan? Frederik Bolkesteinin komission puolesta antama vastaus (6. tammikuuta 2000) Euroopan unionista tehdyn sopimuksen 6 artiklassa edellytetään, että unioni kunnioittaa perusvapauksia toimivaltuuksiaan käyttäessään. Jäsenvaltioille osoitettu, unionin kansalaisten yksityisyyden suojaa koskeva yhteisön lainsäädäntö koostuu kahdesta direktiivistä: yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24 päivänä lokakuuta 1995 annettu Euroopan parlamentin ja neuvoston direktiivi 95/46/EY(1) ja henkilötietojen käsittelystä ja yksityisyyden suojasta televiestinnän alalla 15 päivänä joulukuuta 1997 annettu Euroopan parlamentin ja neuvoston direktiivi 97/66/EY(2). Näiden kahden direktiivin tavoitteena on taata luonnollisten henkilöiden oikeudet ja vapaudet heidän henkilötietojensa käsittelyssä, ja ne liittyvät siten arvoisan parlamentin jäsenen esille tuomiin kysymyksiin. Direktiivejä sovelletaan periaatteessa myös jäsenvaltion suorittamaan, sellaisia luonnollisia henkilöitä koskevien tietojen käsittelyyn, jotka eivät ole kyseisen jäsenvaltion kansalaisia. On kuitenkin huomattava, että näiden direktiivien soveltamisala rajoittuu henkilötietojen käsittelyyn sellaisen toiminnan yhteydessä, joka kuuluu yhteisön lainsäädännön soveltamisalaan. Lisäksi molemmissa direktiiveissä säädetään poikkeuksista ja rajoituksista, joita voidaan tarvittaessa soveltaa tiettyjen etujen turvaamiseksi (ks. direktiivin 95/46/EY 13 artikla ja direktiivin 97/66/EY 14 artikla). (1) EYVL L 281, 23.11.1995. (2) EYVL L 24, 30.1.1998.
KIRJALLINEN KYSYMYS E-2114/99

esittäjä(t): Sir Robert Atkins (PPE-DE) komissiolle

(22. marraskuuta 1999)

Aihe: Lennonjohto

Millaista toimintasuunnitelmaa aiotaan toteuttaa, kun Euroopan unioni liittyy Eurocontroliin? Milloin toimintasuunnitelma julkaistaan?

Loyola de Palacion komission puolesta antama yhteinen vastaus kirjallisiin kysymyksiin E-2106/99, E-2107/99, E-2108/99, E-2109/99, E-2110/99, E-2111/99, E-2112/99, E-2113/99, E-2114/99, E-2115/99, E-2116/99 ja E-2117/99

(20. joulukuuta 1999)

Komissio on laatinut tiedonannon(1), jossa käsitellään lentoliikennettä koskevien myöhästymisten tämänhetkistä tilaa sekä uusia toimia, joilla luotaisiin yhteisölle sisämarkkinoiden asianmukaisen toiminnan edellyttämä ilmaliikenteen hallintajärjestelmä. Useimpiin parlamentin jäsenen esittämiin kysymyksiin löytyy vastaus tästä asiakirjasta, joka hyväksyttiin 1. joulukuuta 1999 ja joka annettiin tiedoksi neuvostolle ja Euroopan parlamentille.

Laatiessaan kyseistä tiedonantoa komissio teki läheistä yhteistyötä asianomaisten osapuolten kanssa, erityisesti ilmatilan käyttäjien, lentoasemien, työntekijöiden sekä lentoliikennepalveluiden tarjoajien kanssa näitä edustavien järjestöjen kautta. Komissio kuuli myös kaikkien jäsenvaltioiden siviili-ilmailuviranomaisia erilaisten tilanteen korjaamiseksi toteutettavien toimien osalta.

Lentoliikenteen myöhästymisten vähentäminen on ennen kaikkea jäsenvaltioiden ja niiden välisen yhteensovittamisesta vastaavan järjestön Eurocontrolin tehtävä. Tässä yhteydessä asiantuntijoiden tehtävä on määritellä ja toteuttaa toiminnalliset menettelyt ja tekniset parannukset. Yhteisön varsinainen tehtävä on luoda organisatorinen kehys kansallisella ja eurooppalaisella tasolla taatakseen, että ratkaisut hyväksytään yleisesti ja että ne pannaan täytäntöön koordinoidulla ja yhdenmukaisella tavalla. Tästä syystä yhteisö päätti vuonna 1998 liittyä Eurocontrol-järjestöön, jotta se voisi harjoittaa tätä järjestöä koskevaa poliittista valvontaa. Tätä asiaa koskevat neuvottelut on saatu lähes päätökseen, mutta ratifiointi saattaa kestää useamman vuoden. Komissio aikoo sen vuoksi pyytää, että yhteisön jäsenyys toteutuisi nopeasti.

ATM 2000 -strategia on Eurocontrolin laatima asiakirja ja Eurocontrol on vastuussa strategiaan sisältyvien ehdotusten hyväksymisestä ja täytäntöönpanosta. Komissio sekä ilmatilan käyttäjät, jäsenvaltiot ja kansainväliset järjestöt ovat osallistuneet tämän asiakirjan laatimiseen. Komissio tukee strategian yleistavoitteita ja strategisia periaatteita. Se haluaisi kuitenkin tietää, pitäisikö vielä tehdä jotakin sellaisen kypsän, luotettavan ja selkeän suunnitelman kehittämiseksi, jossa tarkasteltaisi vuoteen 2015 mennessä tapahtuvan liikenteen arvioidun kaksinkertaistumisen kannalta välttämättömän teknologian kehittämistä.

(1) KOM(1999) 614.